**1. Paskirtis**

Ši procedūra nustato informacijos apie paciento sveikatos būklę, diagnozes ir gydymą, taip pat visos kitos informacijos apie pacientą, kuris gydosi ar buvo gydomas VšĮ Rokiškio psichiatrijos ligoninėje, teikimo pacientui, jo atstovams, sveikatos priežiūros įstaigoms, valstybės institucijoms ir kitiems asmenims bei šios informacijos panaudojimo tvarką.

**2. Taikymo sritis**

Šią procedūrą taiko VšĮ Rokiškio psichiatrijos ligoninės personalas, kuris panaudoja bei teikia pagal kompetenciją informaciją apie paciento sveikatos būklę, diagnozę, gydymą ir kitą informaciją pacientui, paciento atstovams, valstybės institucijoms, kitiems asmenims, turintiems teisę gauti tokią informaciją, Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka.

**3. Santrumpos ir paaiškinimai**

**Direktorius –** VšĮ Rokiškio psichiatrijos ligoninės direktorius

**F** – forma

**KVS** – kokybės vadybos sistema

**Ligoninė** – VšĮ Rokiškio psichiatrijos ligoninė

**LR** – Lietuvos Respublika

**P** – procedūra

**SAM** - Sveikatos apsaugos ministerija

**Asmens sveikatos (medicininės) paslapties saugojimas arba konfidencialumas –** asmens sveikatos priežiūros darbuotojų pareiga be pacientų ar jų atstovų sutikimo neatskleisti informacijos apie paciento sveikatos būklę, diagnozę, prognozę, gydymą ir kitus asmeninio pobūdžio faktus, kuriuose sveikatos priežiūros darbuotojai sužinojo atlikdami profesines ar darbo pareigas.

**Konsiliumas** – ne mažiau kaip trijų gydytojų pasitarimas, kurio tikslas – įvertinti paciento sveikatos būklę, diagnozuoti ligą, išsiaiškinti ir nustatyti gydymo galimybes. Konsiliumo sudarymo tvarką nustato ligoninės direktorius.

**Pacientas** – asmuo, kuris naudojasi sveikatos priežiūros įstaigų teikiamomis paslaugomis, nepaisant to, ar jis sveikas, ar ligonis.

**Paciento atstovas** – įstatyminis atstovas (tėvai, įtėviai, globėjai, rūpintojai) ar atstovas pagal pavedimą. Atstovų pagal pavedimą įgaliojimų įforminimas turi būti atliktas LR įstatymų numatyta tvarka.

**Paciento (paciento atstovo) prašymas** – rašytinis kreipimasis į ligoninės direktorių, kai prašoma paaiškinti apie teikiamas sveikatos priežiūros paslaugas, suteikti informaciją ar gauti pa­geidaujamus dokumentus.

**Paciento (paciento atstovo) skundas** – rašytinis kreipimasis į ligoninės direktorių ar kompetentingą valstybės instituciją, kai nurodomos pažeistos paciento teisės ar teisėti interesai teikiant sveikatos priežiūros paslaugas.

**Rašytinės informacijos teikimo paslauga** – rašytinės informacijos iš medicinos dokumentų apie pacientą ir jam suteiktas paslaugas parengimas.

**4. Kompetencija, atsakomybė ir įgaliojimai**

**4.1. Budintis gydytojas:**

4.1.1. Atsako už informacijos apie pacientą konfidencialumą.

4.1.2. Atsako už informacijos apie pacientą pateikimą valstybės institucijoms, asmens svei­katos priežiūros įstaigoms, paciento įstatyminiams atstovams LR įstatymų nustatyta tvarka.

4.1.3. Informuoja pacientą apie jo sveikatą arba gali atsisakyti tokią informaciją teikti, jeigu tokia informacija aiškiai sąlygoja pacientui rimtą žalą.

**4.2. Gydantis gydytojas:**

4.2.1. Atsako už informacijos apie paciento sveikatą konfidencialumą.

4.2.2. Atsako už informacijos pacientui apie jo sveikatą pateikimą arba atsisakymą tokią informaciją teikti, jeigu tokia informacija aiškiai sąlygoja pacientui rimtą žalą.

4.2.3. Informuoja paciento įstatyminius atstovus apie paciento sveikatą, gavęs prieš tai pa­ciento raštišką sutikimą.

4.2.4. Atsako už atsakymų į asmens sveikatos priežiūros įstaigų, valstybės institucijų ar pa­ciento atstovų pagal pavedimą raštus dėl jo gydytų ar gydomų pacientų parengimą ir pateikimą sky­riaus vedėjui pasirašyti.

**4.3. Skyriaus vedėjas:**

4.3.1. Atsako už informacijos apie paciento sveikatą konfidencialumą.

4.3.2. Atsako už tai, kad visi skyriaus darbuotojai būtų supažindinti su informacijos apie pacientus teikimo tvarka.

4.3.3. Kontroliuoja, kad skyriaus personalas laikytųsi informacijos apie pacientus teikimo tvarkos.

4.3.4. Patikrina ir pasirašo gydytojų ar kitų skyriaus darbuotojų parengtus raštus, kuriuose teikiama informacija apie skyriuje gydytą ar gydomą pacientą.

**4.4.** **Slaugytojos:**

4.4.1.Atsako už informacijos apie pacientą konfidencialumą.

4.4.2. Teikia informaciją apie pacientą jo atstovams, valstybės institucijoms ar asmens svei­katos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdamos paciento raštišką sutikimą, kai tokiai informacijai teikti jis rei­kalingas.

**4.5. Socialiniai darbuotojai**

4.5.1. Atsako už informacijos apie pacientą konfidencialumą.

4.5.2. Teikia informaciją apie pacientą jo atstovams, valstybės institucijoms ar asmens svei­katos priežiūros įstaigoms tik savo kompetencijos ribose LR įstatymų, norminių aktų bei ligoninės aktų nustatyta tvarka ir turėdami paciento raštišką sutikimą, kai tokiai informacijai teikti jis rei­kalingas.

**4.6. Priėmimo ir bendrosios psichiatrijos skyriaus slaugytoja:**

4.6.1. Supažindina pacientą (jo atstovą) su ligoninės vidaus tvarkos taisyklėmis

4.6.2. Atsako už informacijos apie pacientą konfidencialumą.

4.6.3. Teikia informaciją (**pacientui sutikus**) paciento atstovams tik apie patį paciento hos­pitalizavimo faktą.

4.6.4. Teikia informaciją Rokiškio rajono policijos komisariatui apie visus atvejus, kai į pri­ėmimo ir bendrosios psichiatrijos skyrių kreipiasi ar pristatomi asmenys, kurių gyvybei kelia pavojų padaryti kūno sužalojimai, taip pat asmenys, kurių gyvybei pavojus negresia, tačiau jiems padarytos durtinės, pjautinės, šautinės ar dėl sprogimo atsiradusios žaizdos arba kitokio pobūdžio kūno sužalojimai, kurie gali būti susiję su nusikaltimais.

4.6.5. Teikia informaciją savivaldybės vaiko teisių apsaugo skyriui pagal nepilnamečio gyvenamąją vietą nedelsiant esant būtinumui ginti nepilnamečio teises ir interesus, taip pat esant pagrįstų įtarimų, kad pažeistos jo teisės.

**5. Aprašymas**

**5.1. Informacijos pacientui teikimas**

5.1.1. Visa informacija apie paciento buvimą ligoninėje, gydymą, sveikatos būklę, diagnozę, prognoze ir gydymą, taip pat visa kita asmeninio pobūdžio informacija apie pacientą laikoma konfidencialia net ir po paciento mirties. Tokios konfidencialios informacijos saugojimo tvarką nustato Europos žmogaus teisių ir pagrindinių laisvių apsaugos konvencija, Lietuvos Respublikos įstatymai ir SAM tvirtinami teisės aktai.

5.1.2. Pacientas turi teisę:

5.1.2.1. gauti informaciją apie ligoninėje teikiamas asmens sveikatos priežiūros paslaugas ir galimybes jomis pasinaudoti;

5.1.2.2. žinoti sveikatos priežiūros paslaugas teikiančių specialistų vardą pavardę ir kva­lifikaciją;

5.1.2.3. susipažinti su ligoninės vidaus tvarkos taisyklėmis **(hospitalizavimo metu**) ir skyriaus vidaus tvarkos taisyklėmis (**į skyrių atvykimo dieną**)). Gavęs tokią informaciją, pacientas patvirtina tai parašu šios P priede **„Paciento (paciento atstovo) informavimo lapas“**.

5.1.2.4. sužinoti ligos diagnozę, medicininių tyrimų duomenis, gydymo prognozę, taip pat apie padarinius atsisakius siūlomo gydymo;

5.1.2.5. susipažinti su savo medicininiais dokumentais;

5.1.2.6. gauti medicininių dokumentų išrašą.

5.1.3. Pateikus asmens tapatybę patvirtinančius dokumentus, pacientui pageidaujant, jo lėšomis ligoninė parengia ir išduoda direktoriaus arba jo įgalioto asmens patvirtintas paciento medicinos dokumentų kopijas, taip pat išduoda gydančio gydytojo parengtus diagnozės ir gydymo aprašymus. Kai toks prašymas siunčiamas paštu ar per pasiuntinį, prie jo turi būti pridėta notaro ar pacientui atstovaujančio advokato patvirtinta pareiškėjo asmens tapatybę patvirtinančio dokumento kopija.

5.1.4. Gydytojas privalo pacientui suprantama forma paaiškinti medicininių įrašų reikšmę.

5.1.5. Medicininių dokumentų išrašai paruošiami taip, kad nepakenktų kitų asmenų intere­sams.

5.1.6. Informacija pacientui apie jo ligos diagnozę, medicininių tyrimų duomenis, gydymo metodus ir gydymo prognozę gali būti neteikiama tik tais atvejais, jeigu ji pakenktų paciento sveikatai arba net sukeltų pavojų gyvybei.

5.1.7. Klausimą dėl informacijos pacientui apribojimų sprendžia pacientą gydantis gydytojas ar gydytojų konsiliumas. Apie tai pažymima paciento gydymo stacionare ligos istorijoje (F 003/a) ir informuojamas skyriaus personalas.

**5.2. Informacijos teikimas paciento atstovams**

5.2.1. Tais atvejais, kai paciento teisės susipažinti su informacija yra ribojamos, informacija pateikiama paciento atstovams.

5.2.2. Kai pacientas yra praradęs sąmonę ir nėra jo sutikimo konfidenciali informacija gali būti suteikiama paciento atstovui, sutuoktiniui (partneriui), tėvams (įtėviams) ar pilnamečiams vai­kams tik tais atvejais ir tiek, kiek tai būtina paciento interesams apsaugoti.

5.2.3. Atstovas turi teisę gauti ligos istorijos išrašus **ta pačia tvarka** kaip ir pacientas, taip pat turi teisę susipažinti su kitais medicinos dokumentais, tiesiogiai susijusiais su paciento interesais.

5.2.5. Paciento atstovui prašant, gydytojas arba ligoninės administracija tokią informaciją ir dokumentus turi pateikti **nedelsiant,** o dokumentų ištraukos parengiamos taip, kad nepakenktų kitų asmenų interesams ir pateikiamos **per 3 darbo dienas.**

5.2.6. Paciento atstovas, kreipdamasis dėl rašytinės informacijos, pateikia savo tapatybę ir atstovavimą liudijantį dokumentą.

5.2.7. Teikiant informaciją apie pacientą jo atstovams, reikalingas raštiškas paciento sutikimas, kuriame nurodoma, kam informacija gali būti suteikta, jos suteikimo pagrindą ir tikslą.

5.2.8. Pacientas turi teisę nurodyti asmenis, kuriems konfidenciali informacija negali būti teikiama.

5.2.9. Jeigu pacientas sutinka, kad informacija apie jo sveikatą būtų atskleista kitiems asmenis, gydytojas turi įsitikinti, kad pacientas suvokia šį žingsnį ir gali įvertinti informacijos su­teikimo pasekmes.

5.2.10. Kai hospitalizuojamas nepilnametis pacientas, apie jo hospitalizavimą informuojami įstatyminiai atstovai ir informacija apie paciento ligos diagnozę, gydymo metodus, medicininių tyrimų duomenis bei gydymo prognozę teikiama jiems.

5.2.11. Nepilnamečiui pageidaujant, informacija gali būti nesuteikta, jeigu tai iš esmės gali pakenkti jo interesams.

**5.3. Informacijos teikimas valstybės institucijoms ir kitoms įstaigoms**

5.3.1. Informacija apie pacientą yra konfidenciali ir gali būti teikiama tik gavus raštišką pa­ciento (jo atstovo) sutikimą (toliau – paciento sutikimas), išskyrus procedūros 5.3.4 ir 5.3.6 punktuose nurodytus atvejus.

5.3.2. Institucijos, norinčios gauti informacijos apie pacientą, ligoninei pateikia raštišką pra­šymą, pavedimą, sprendimą ar kitą dokumentą, kurį tokiais atvejais reikia pateikti pagal atitinkamų institucijų darbą reglamentuojančius teisės aktus, pasirašytą institucijos vadovo ar jo įgalioto asmens (toliau – Prašymas), arba su ligonine sudaro informacijos apie pacientą teikimo sutartį (toliau – Sutartis). Prašyme ir sutartyje turi būti nurodomas informacijos apie pacientą gavimo teisinis pagrindas, teisėto tvarkymo sąlyga, naudojimo tikslas, prašomos gauti informacijos apie pacientą apimtis ir teikimo būdas.

5.3.3. Prie prašymo, išskyrus procedūros 5.3.4 punkte nurodytus atvejus, turi būti pridėtas paciento sutikimas informaciją apie jį teikti informacijos apie pacientą prašančiai institucijai (pa­ciento sutikimo originalas arba notaro ar kita Lietuvos Respublikos teisės aktų nustatyta tvarka pa­tvirtinta jo kopija), atitinkantis šiuos reikalavimus:

5.3.3.1. išreikštas rašytine forma (kaip atskiras popieriuje spausdintas (surašytas) ir paciento pasirašytas dokumentas arba jo sudarytas elektroninis dokumentas, pasirašytas kvalifikuotu elektro­niniu parašu);

5.3.3.2. nurodytas paciento vardas ir pavardė, asmens kodas (jei pacientas asmens kodo neturi – nurodyta paciento gimimo data);

5.3.3.3. nurodyta, kokiu tikslu ir kokią konkrečią informaciją apie pacientą pacientas sutinka, kad būtų pateikta informacijos apie pacientą prašančiai institucijai;

5.3.3.4. nurodytas paciento sutikimo galiojimo terminas ir paciento teisė savo sutikimą bet kuriuo metu atšaukti.

5.3.4. Informacija apie pacientą gali būti suteikta neturint paciento sutikimo:

5.3.4.1. sveikatos priežiūros įstaigoms, kuriose yra ar buvo gydomas, slaugomas pacientas, atliekama jo sveikatos ekspertizė ar pacientas užsiregistruoja sveikatos priežiūros paslaugoms gauti;

5.3.4.2. institucijoms, kontroliuojančioms sveikatos priežiūros paslaugų teikimą;

5.3.4.3. Neveiksnių asmenų būklės peržiūrėjimo komisijoms jų funkcijoms vykdyti;

5.3.4.4. teismui, prokuratūrai, ikiteisminio tyrimo įstaigoms, Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos (toliau – Valstybės vaiko teisių apsaugos ir įvaikinimo tarnyba) bei kitoms institucijoms, kurioms tokią teisę suteikia Lietuvos Respublikos įstatymai.

5.3.5. Ligoninė turimą informaciją apie pacientą pateikia **ne vėliau kaip per 10 kalendorinių dienų** nuo prašymo gavimo dienos arba per sutartyje nustatytą terminą. Informaciją apie paciento buvimą ligoninėje ikiteisminio tyrimo įstaigoms, kai šios vykdo dingusių asmenų paiešką, pateikia nedelsiant, tačiau **ne vėliau kaip kitą darbo dieną** nuo prašymo gavimo dienos.

5.3.6. Ligoninė informaciją apie pacientą pateikia savo iniciatyva (nesant Prašymo ar Sutarties) ir be paciento sutikimo šiais atvejais:

5.3.6.1. teisėsaugos institucijoms apie sužalotus pacientus, kuriems žala galėjo būti padaryta nusikalstama veika;

5.3.6.2. Valstybės vaiko teisių apsaugos ir įvaikinimo tarnybai turint duomenų apie galimą vaiko teisių pažeidimą, nurodytą Lietuvos Respublikos vaiko teisių apsaugos pagrindų įstatyme (psichologinis, fizinis, seksualinis smurtas prieš vaiką, vaiko nepriežiūra, apie likusius be tėvų globos nepilnamečius vaikus, būtinumą ginti nepilnamečių teises ir teisėtus interesus (dėl tėvų ligos, mirties, išvykimo ar dingimo, tėvų atsisakymo atsiimti vaikus iš gydymo įstaigų ar panašių priežasčių);

5.3.6.3. kitais Lietuvos Respublikos įstatymuose nustatytais atvejais.

5.3.7. Informacija apie pacientą gali būti pateikiama šiais būdais:

5.3.7.1. įteikiant institucijos įgaliotam asmeniui, tiesiogiai atvykusiam į ligonine ir patei­kusiam asmens tapatybę patvirtinantį dokumentą;

5.3.7.2. siunčiant registruota pašto siunta;

5.3.7.3. siunčiant per Nacionalinę elektroninių siuntų pristatymo, naudojant pašto tinklą, informacinę sistemą;

5.3.7.4. jeigu yra galimybė, siunčiant per sveikatos priežiūros įstaigų integruotas informacines sistemas (į sritį, skirtą autentifikuotiems jos naudotojams);

5.3.7.5. elektroniniu paštu – tik tokiais atvejais, kai sveikatos priežiūros įstaiga ir institucija, gaunanti informaciją apie pacientą, naudoja dvipusius šifravimo raktus elektroninio pašto ryšio kodavimui (asimetrinis kodavimas);

5.3.7.6. siunčiant kitais būdais, užtikrinančiais 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo nustatytus asmens duomenų apsaugos reikalavimus.

5.3.8. Telefonu informacija apie pacientą neteikiama.

**5.4. Rašytinės informacijos teikimo paslauga**

5.4.1. Rašytinės informacijos teikimo paslauga yra mokama, kai ji nesusijusi su asmens sveikatos priežiūros ir farmacinių paslaugų teikimu.

5.4.2. Ligoninės direktorius tvirtinarašytinės informacijos teikimo paslaugos kainą, kuri apskaičiuojama atsižvelgiant į visas sąnaudas, patirtas teikiant paslaugą, t. y. darbo užmokesčio išlaidas, socialinio draudimo įmokas, įmokas į Garantinį fondą, materialines išlaidas, ilgalaikio turto nusidėvėjimą (amortizaciją), ir kitas netiesiogines išlaidas (6.10).

5.4.3. Asmenys, LR Pacientų teisių ir žalos sveikatai atlyginimo įstatymo ir kitų teisės aktų nustatytais pagrindais ir tvarka turintys teisę gauti rašytinę informaciją ir norintys šią informaciją gauti, pateikia raštišką prašymą ir raštišką paciento sutikimą.

5.4.4. Prašyme turi būti nurodyti norimos gauti informacijos pobūdis ir jos panaudojimo tikslas.

5.4.5. Dėl rašytinės informacijos suteikimo besikreipiantys kiti asmenys kartu su prašymu privalo pateikti informaciją ir (ar) dokumentus, įrodančius teisę gauti rašytinę informaciją.

5.4.6. Rašytinės informacijos teikimo paslaugos terminas (**ne ilgesnis kaip 10 darbo dienų**) pradedamas skaičiuoti nuo šios paslaugos apmokėjimo (lėšų gavimo ligoninėje) datos.

5.4.7. Asmeniui pateikus rašytinį prašymą suteikti rašytinę informaciją su nuoroda „skubos tvarka“ (kai prašoma suteikti paslaugą **anksčiau negu per 10 darbo dienų**, bet **ne vėliau kaip per 3 darbo dienas**), paslaugos kaina gali būti didinama **iki 50 procentų**.

5.4.8. Teikiamą rašytinę informaciją apie pacientą pasirašo ją rengęs gydytojas ir skyriaus vedėjas.

5.4.9. Tuo atveju, kai ligoninė neturi prašomos rašytinės informacijos (neturi medicinos do­kumentų apie pacientą ir jam suteiktas paslaugas), ji apie tai informuoja pareiškėją raštu **ne vėliau kaip per 5 darbo dienas** nuo prašymo pateikti informaciją gavimo dienos ir grąžina jo įmoką.

5.5. Pacientų dokumentuose esančios informacijos panaudojimo moksliniam tiriamajam darbui tvarką nustato LR Biomedicininių tyrimų etikos įstatymas.

5.6. Pacientas, manydamas, kad yra pažeistos jo teisės, turi teisę pateikti skundą, laikydamasis LR Pacientų teisių ir žalos sveikatai atlyginimo įstatyme bei ligoninės procedūroje „Pacientų ir jų atstovų skundų bei prašymų nagrinėjimas“ nustatytos pacientų skundų nagrinėjimotvarkos turinio ir formos reikalavimų.

**6. Nuorodos (susiję dokumentai)**

6.1. Europos žmogaus teisių ir pagrindinių laisvių apsaugos konvencija (Žin., 1995; Nr. 40-987).

6.2. Lietuvos Respublikos civilinio kodekso XXXV skyriaus antrojo skirsnio 6.727, 6.728, 6.730, 6.735, 6.736, 6.737, 6.744 straipsniai su pakeitimais.

6.3. Lietuvos Respublikos pacientų teisių ir žalos sveikatai atlyginimo įstatymas (Žin., 1996, Nr. [102-2317](http://www3.lrs.lt/pls/inter/dokpaieska.showdoc_l?p_id=31932); 2009, Nr. [145-6425](http://www3.lrs.lt/pls/inter/dokpaieska.showdoc_l?p_id=359503)) su pakeitimais.

6.4. Lietuvos Respublikos sveikatos priežiūros įstaigų įstatymo (Žin., 1996, Nr. [66-1572](http://www3.lrs.lt/pls/inter/dokpaieska.showdoc_l?p_id=29546); 1998, Nr. [109-2995](http://www3.lrs.lt/pls/inter/dokpaieska.showdoc_l?p_id=68391); 2010, Nr. [51-2477](http://www3.lrs.lt/pls/inter/dokpaieska.showdoc_l?p_id=370351)) su pakeitimais.

6.5. Lietuvos Respublikos sveikatos apsaugos ministro 2011 m. gegužės 20 d. įsakymas Nr. V-506 „Dėl rašytinės informacijos, įskaitant ir konfidencialią, apie pacientą ir jam suteiktas paslaugas teikimo ir šios paslaugos apmokėjimo tvarkos aprašo patvirtinamo“ su pakeitimais.

6.6. Lietuvos Respublikos sveikatos apsaugos ministro 2018 m. lapkričio 21 d.. įsakymas Nr. V-1328 „Dėl informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“.

**7. Dokumentacija**

7.1. Gydymo stacionare ligos istorija (F 003/a).

7.2. Paciento (paciento atstovo) informavimo lapas.

7.3. Susirašinėjimo dokumentų bylos.

**8. Paskirstymas**

8.1. Su šia procedūra ir jos keitimų projektais privalo susipažinti procesų šeimininkai, skyrių vedėjai, gydytojai, socialiniai darbuotojai.

**10. Priedai**

10.1. Priedas. Paciento (paciento atstovo) informavimo lapas.

Procedūros „Informacijos apie pacientą ir pacientui teikimas“

priedas

**PACIENTO (PACIENTO ATSTOVO) INFORMAVIMO LAPAS**

Ligos istorijos Nr. \_\_\_\_\_\_\_\_\_\_\_\_\_\_\_\_\_

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ gim. \_\_\_\_\_\_\_\_\_\_\_ m.

(paciento / paciento atstovo (pabraukti) vardas ir pavardė)

1. Susipažinau su VšĮ Rokiškio psichiatrijos ligoninės vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

2. Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

2. Susipažinau su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skyriaus vidaus tvarkos taisyklėmis

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

3. Man paaiškintos tyrimų bei gydymo metodikų ypatybės bei galimos gydymo alternatyvos.

Sutinku su pateiktu diagnostikos ir gydymo planu

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

4. Sutinku /nesutinku (išbraukti netinkamą), kad informacija apie mano sveikatą ir gydymą būtų teikiama:

4.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti giminystės ryšį, vardą, pavardę, informacijos suteikimo tikslą, datą ir parašas)

4.5.Kitiems asmenims \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įrašyti vardą, pavardę arba institucijos pavadinimą, informacijos suteikimo tikslą, datą ir parašas)

5. Sutinku / nesutinku (išbraukti netinkamą), kad man būtų pateikiama visa informacija apie mano (mano atstovaujamojo) sveikatos būklę, ligos diagnozę, medicinos tyrimų duomenis, gydymo metodikas ir gydymo prognozę, išskyrus įstaty­muose numatytus atvejus.

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_\_

6. Sutinku / nesutinku (išbraukti netinkamą), kad būčiau įtrauktas į mokymo procesą.

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

7. Sutinku / nesutinku (išbraukti netinkamą), kad man būtų taikomi: intervencinis tyrimas / procedūros (pabraukti)

7.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

7.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

7.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)

8. Patvirtinu, kad man suprantama forma yra paaiškinta, kodėl mano tolimesnis tyrimas ir gydymas ligoninėje nėra mediciniškai pagrįstas. Rekomendacijas tolimesnei sveikatos priežiūrai gavau / negavau (išbrauti netinkamą).

Paciento (paciento atstovo) parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

Gydantis gydytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_\_

(Parašas, vardas, pavardė arba gydytojo spaudas)